TASTE THE PLACE – ΑΠΟ ΤΟ ΤΟΠΙΚΟ ΠΡΟΪΟΝ ΣΤΗΝ ΕΜΠΕΙΡΙΑ ΤΟΥ ΤΟΠΟΥ
Περισσότεροι από 35 ομιλητές, 6 θεματικές συζητήσεις και ένα διήμερο πρόγραμμα για τη σύνδεση της τοπικής παραγωγής με τη γαστρονομία, τη φιλοξενία και τον τουρισμό
Στις 14 και 15 Νοεμβρίου 2026 πραγματοποιείται στη Θεσσαλονίκη το Taste the Place – Τοπικά προϊόντα, εμπειρίες υπαίθρου & βιώσιμη ανάπτυξη τόπων, στο Open Stage του Περιπτέρου 8 της HELEXPO.
Το συνέδριο διοργανώνεται από τη HELEXPO, στο πλαίσιο της FOOD & DRINKS by Detrop 2026, με περισσότερους από 35 ομιλητές, συντονιστές και εκπροσώπους φορέων και 6 θεματικές συζητήσεις γύρω από τη σχέση της τοπικής παραγωγής με τη γαστρονομία, τη φιλοξενία, τον τουρισμό και την ανάπτυξη των προορισμών.
Το πρόγραμμα ακολουθεί τη διαδρομή του τοπικού προϊόντος από την παραγωγή έως την εμπειρία του επισκέπτη. Στο επίκεντρο βρίσκονται η γαστρονομική ταυτότητα και το storytelling, η ένταξη των τοπικών προϊόντων στο επαγγελματικό μενού, η εκπαίδευση και η δικτύωση, η καινοτομία, η ποιότητα και η βιωσιμότητα, καθώς και τα δίκτυα και τα εργαλεία που μπορούν να ενισχύσουν την πρόσβαση προϊόντων και προορισμών στην αγορά.
Στο Taste the Place συναντώνται άνθρωποι από διαφορετικούς κρίκους της ίδιας αλυσίδας. Παραγωγοί και επιχειρήσεις τροφίμων και ποτών, επαγγελματίες της εστίασης και της φιλοξενίας, στελέχη του τουρισμού, εκπρόσωποι Περιφερειών και Επιμελητηρίων, εκπαιδευτικοί και ερευνητικοί φορείς και οργανισμοί υποστήριξης της επιχειρηματικότητας συμμετέχουν σε ένα κοινό πρόγραμμα με άξονες την παραγωγή, τη γαστρονομία, την εμπειρία, τον τουρισμό, τις συνεργασίες και την καινοτομία.
Ιδιαίτερο στοιχείο της διοργάνωσης αποτελεί η συμμετοχική δομή του προγράμματος. Σύντομες παρουσιάσεις, θεματικά panels, πραγματικές ιστορίες, Exhibitor Insights με αποτελέσματα δημοσκοπήσεων των εκθετών, καθώς και live Q&A δίνουν τη δυνατότητα άμεσης αλληλεπίδρασης ανάμεσα στους ομιλητές και το κοινό.
Μέσα από τις διαφορετικές θεματικές, το Taste the Place αναδεικνύει πρακτικούς τρόπους με τους οποίους το τοπικό προϊόν μπορεί να συνδεθεί με το επαγγελματικό μενού, τη φιλοξενία και την τουριστική εμπειρία, δημιουργώντας μεγαλύτερη αξία για τις επιχειρήσεις και τους ίδιους τους τόπους.
Taste the Place
14–15 Νοεμβρίου 2026
Open Stage | Περίπτερο 8 | HELEXPO Θεσσαλονίκη
Στο πλαίσιο της FOOD & DRINKS by Detrop 2026
Περισσότερες πληροφορίες
https://www.foodanddrinks-expo.gr/taste-the-place/
Εγγραφές
https://tastetheplace.s.gy/registration
Οδηγίες: Στη διαδικασία εγγραφής επιλέγετε trade visitor, στη συνέχεια αν δεν θέλετε να προσθέσετε ΑΦΜ μπορείτε να προσθέσετε τον αριθμό "1" και στο όνομα της εταιρίας να προσθέσετε εκ νέου το ονοματεπώνυμό σας, για να προχωρήσετε στην αίτηση.
Θα δοθούν βεβαιώσεις παρακολούθησης.
Επικοινωνία
tastetheplace.conference@gmail.com
Τηλ. 6970 117 062
Υπεύθυνος επικοινωνίας: Σταύρος Παπαδόπουλος

